
[bookmark: TextBodyBegin]Euroopa Parlament,
–	võttes arvesse komisjoni 7. märtsi 2025. aasta teatist „Naiste õiguste tegevuskava“ (COM(2025)0097) ja selle lisa „Sooliselt võrdõigusliku ühiskonna põhimõtete deklaratsioon“,
–	võttes arvesse komisjonile esitatud küsimust sooliselt võrdõigusliku ühiskonna põhimõtete deklaratsiooni kohta (O-000024/2025 – B10-0009/2025),
–	võttes arvesse kodukorra artikli 142 lõiget 5 ja artikli 136 lõiget 2,
–	võttes arvesse naiste õiguste ja soolise võrdõiguslikkuse komisjoni resolutsiooni ettepanekut,
A.	arvestades, et sooline võrdõiguslikkus on üks ELi põhiväärtusi ning õigus võrdsele kohtlemisele on põhiõigus, mida tunnustatakse Euroopa Liidu lepingus, Euroopa Liidu toimimise lepingus ja Euroopa Liidu põhiõiguste hartas, ning see on oluline ELi edasise arengu jaoks;
B.	arvestades, et Euroopa Parlament on täielikult pühendunud diskrimineerimise keelustamisele ja võrdõiguslikkuse edendamisele ELi õigusaktides ja poliitikas;
C.	arvestades, et komisjon kutsub kõiki huvitatud pooli, eelkõige Euroopa Parlamenti ja Euroopa Liidu Nõukogu, sotsiaalpartnereid, kodanikuühiskonna osalejaid ja muid asjaomaseid organisatsioone üles kinnitama aasta jooksul komisjoni 7. märtsi 2025. aasta teatisele lisatud naiste õiguste deklaratsioon;
1.	kordab ja kinnitab veel kord oma pühendumust naiste õigustele ja soolisele võrdõiguslikkusele;
2.	väljendab heameelt komisjoni 7. märtsi 2025. aasta teatise üle ja peab seda heaks aluseks tulevase soolise võrdõiguslikkuse strateegia ettevalmistamisel;
3.	kutsub komisjoni üles võtma 2025. aasta järgse uue soolise võrdõiguslikkuse strateegia väljatöötamisel nõuetekohaselt arvesse parlamendi seisukohta, mida väljendatakse parlamendi tulevases resolutsioonis 2025. aasta soolise võrdõiguslikkuse strateegia kohta;
4.	kiidab heaks põhimõtted, mis on esitatud komisjoni 7. märtsi 2025. aasta teatisele lisatud deklaratsioonis;
5.	teeb presidendile ülesandeks edastada käesolev resolutsioon komisjonile.

